Til: Arbeidsmiljøutvalget

Dato: 19. februar 2016

Årsrapport for arbeidsmiljøutvalget 2015

Bakgrunn

Arbeidsmiljøutvalg skal i følge regelverket utarbeide en årsrapport som sendes styret og fagforeningene. For arbeidsmiljøutvalget (AMU) er det utarbeidet følgende årsrapport.

Administrative forhold

AMU har hatt 4 møter i 2015. Øverste ledelse er representert i AMU og de ansattes representanter er utpekt av fagforeningene. Hovedverneombudet er medlem i kraft av sitt verv. Bedriftshelsetjenesten er medlem i AMU med tale- og forslagsrett, men uten stemmerett. Enhet for HMS og beredskap og sekretariatet for LMU er observatører. Enhet for HMS og beredskap er sekretariat for AMU. Vedlegg 1 viser sammensetningen av AMU i 2015.

Saker i AMU 2015

Tabell 2 i vedlegg 1 viser hvilke saker som har vært behandlet i AMU i 2015.

ARK (arbeidsmiljø- og klimaundersøkelser) har vært fulgt opp på alle møtene i 2015. Videre har satsningen «Lærings og arbeidsmiljøåret 2016» og «Livsvitenskapsbygget – VEV» vært faste punkter på agendaen gjennom hele året.

Arbeidstilsynet har ikke hatt tilsyn ved UiO i 2015, men har fulgt opp avvik som ble avdekket ved tidligere tilsyn (systematisk oppfølging av HMS-avvik). AMU har vært orientert om arbeidet med oppfølging.

AMU har videre fått oversendt årsrapporter fra Enhet for bedriftshelsetjeneste og om HMS-arbeidet ved UiO, samt oversikt over innmeldte uønskede hendelser. Arbeidsgiver er pliktig til å ha en plan for bruken av bedriftshelsetjenesten. Denne planen har vært presentert på AMU.

Sykefravær og avviksmeldinger

Figur 1 viser sykeraværsstatistikk ved UiO for 2015.

**Firgur 1. Sykefravær utvikling 2015 fordelt på kvinner/menn og vitenskapelig/teknisk ansatt.**

I 2015 er det mottatt **99** meldinger om uønsket hendelse ved UiO. Av disse er **19** hendelser uten personskade. De fleste personskadene som er innmeldt, er i kategorien mindre alvorlige. En av hendelsene medførte alvorlig personskade og ble fulgt opp av pålegg fra Arbeidstilsynet. Lokal ledelse har fulgt opp med tiltak og pålegg er oppfylt.

Lokalt arbeidsmiljøutvalg

Ved UiO er det 25 lokale arbeidsmiljøutvalg (LAMU): på fakultet, muséene, sentre, universitetsbiblioteket, LOS og ved institutt ved MN-fakultetet og MED-fakultetet. Medlemmene av LAMUene samt sekretærer og observatører ble invitert til seminar i mars 2015. Tema for seminaret var «Mangfold og tverrfaglighet i et arbeidsmiljøperspektiv». Seminaret hadde drøyt 100 påmeldte.

Det er 12 LAMU som sender referat til AMU. Vedlagte tabell i vedlegg 1 viser hvem som representerer øverste ledelse i LAMU, om ledende verneombud er medlem og hvor mange møter som har vært holdt. Referatene fra de lokale arbeidsmiljøutvalgene ligger ved innkallingen til AMUs møter som en orienteringssak.

Med hilsen

Gunn-Elin Aa. Bjørneboe

Leder av AMU

Nina Elise Eik

Enhet for HMS og beredskap

Sekretariat for AMU

**Vedlegg 1**

Tabell 1. Oversikt over representanter i AMU 2015

|  |  |
| --- | --- |
| **Arbeidstakerrepresentanter** | **Arbeidstakerrepresentanter** |
| Universitetsdirektør Gunn-Elin Aa. Bjørneboe (Leder) | Berit Kaasa |
| Prorektor Ragnhild Hennum | HVO Hege Lynne |
| Personaldirektør Irene Sandlie | Torill Marie Rolfsen |
| Eiendomsdirektør John Skogen | Ellen Dalen |
| Dekan Pål Barkvoll | Asle Fredriksen |

**Tabell 2. Oversikt over tema på AMUs møter i 2015.**

| **Møte nr 1  16. mars 2015** | **Møte nr 2 1. juni 2015** | **Møte nr 3 12.oktober 2015** | **Møte nr 4 30. november 2015** |
| --- | --- | --- | --- |
| Verneområder MN-fakultet | IA-handlingsplan 2015-2018 | Status Lærings- og arbeidsmiljø – satsingsområde 2016 | Møteplan 2016 |
| Årsrapport for AMU 2014 | Rutine for konflikthåndtering | LAMU-seminar 2016 | Årsplan og nye fokusområder for AMU-møter i 2016 |
| LAMU-seminar 2015 | Lærings- og arbeidsmiljø- satsningsområde 2016 | Livsvitenskaps-prosjektet | LAMU-seminar 2016 |
| UiOs plan for bruk av bedriftshelsetjenester 2015 | Evaluering av LAMU-seminaret 2015 | Rapport krisehendelse 05.08.15 | Evaluering av fadderordning i LAMU |
| Årsrapport for Enhet for BHT 2014 | Arbeidstilsynet- søknad om forlengelse av dispensasjon for papirbasert stoffkartotek | ROS-analyse – Avvik på alarm og adgangskontroll | Interne HMS-revisjoner og revisjonsplan for 2016 |
| Årsrapport for HMS 2014 | HMS-avvikssystem | Status ARK | Status Livsvitenskapsprosjektet |
| Meldinger om uønskede hendelser i 2014 | ARK – Erfaringsrapport | Prosess for norm for kontorarbeidsplasser. Oppfølging av sak 42/14 | Byggesaker – planlegging av kontorarbeidsplasser |
| Årsrapport for Hovedverneombudet | Eventuelt: Fadderordning AMU/LAMU | Status for standardiserte introduksjonsprogram | Status ARK |
| ARK – Arbeidsmiljøutvikling | E-lærings prosjektet ved MN-fakultetet |  |  |
| Sykefravær 2014 og sykefraværsoppfølging ved UiO | Oppfølging av SAB-rapporten |  |  |
| Livsvitenskaps-prosjektet | Retningslinjer for servering av alkohol |  |  |
| Endringer i røykeloven – tiltak fra Eiendomsavdelingen |  |  |  |

**Tabell3.Oversikt over de LAMU som skal sende referat til AMU**

| **Navn** | **Representasjon** | **Informasjon om møtene på nett** | **Kommentarer** |
| --- | --- | --- | --- |
| TF-LAMU | Øverste ledelse er representert ved fakultetsdirektør, lokalt hovedverneombud for TF er medlem. | Møteplan for 2016 er lagt ut på lokale web-sider. 3 innkallinger og 3 referat lagt ut for 2015. |  |
| HF-LAMU | Øverste ledelse er representert ved fakultetsdirektør. Lokalt hovedverneombud for HF er medlem. | Møteplan for 2016 er lagt ut. 4 referat for 2015 er lagt ut. Innkalling legges ikke ut. |  |
| JUS-LAMU | Øverste ledelse er representert ved. fakultetsdirektør, lokalt hovedverneombud for JUS er medlem. | Møteplan for 2016 er lagt ut.4 innkallinger og 3 referat er lagt ut. |  |
| MN-LAMU | Øverste ledelse er representert ved dekan, lokalt hovedverneombud for MN er medlem. | Møteplan for 2016 er ikke lagt ut. 2 innkallinger og 1 referat lagt ut. | Ansattes representanter er valgt ut fra ansettelsesforhold. |
| MED-LAMU | Øverste ledelse er representert ved fakultetsdirektør, lokalt hovedverneombud for MED er medlem. | Møteplan for 2016 er ikke lagt ut. 4 innkallinger og 2 referat er lagt ut. |  |
| SV-LAMU | Øverste ledelse er representert ved seksjonssjef, lokalt hovedverneombud for SV er medlem. | Møteplan for 2016 er ikke lagt ut. 4 referat for 2015 er lagt ut. |  |
| OD-LAMU | Øverste ledelse er representert ved fakultetsdirektør, lokalt hovedverneombud for OD er medlem. | Møteplan for 2016 er ikke lagt ut. 4 referat er lagt ut for 2015. Innkalling legges ikke ut. |  |
| UV-LAMU | Øverste ledelse er representert ved ass. fakultetsdirektør, lokalt hovedverneombud for UV er medlem. | Møteplan for 2016 er ikke lagt ut. Referat for 2015 er lagt ut. Innkalling legges ikke ut. |  |
| NHM-LAMU | Øverste ledelse er representert ved avdelingsdirektør, lokalt hovedverneombud for NHM er medlem. | Møteplan for 2016 er ikke lagt ut. 4 referat for 2015 er sendt til AMU. | Sidene er passordbeskyttet. |
| KHM-LAMU | Øverste ledelse er representert ved avdelingsdirektør, lokalt hovedverneombud for KHM er medlem. | Møteplan for 2015 er ikke lagt ut. Det er ikke lagt ut innkalling og referat for 2015. |  |
| UB-LAMU | Øverste ledelse er representert ved ass. bibliotekdirektør, lokalt hovedverneombud for UB er medlem. | Møteplan for 2016 er ikke lagt ut. 4 referat for 2015 er lagt ut. |  |
| LOS-LAMU | Øverste ledelse er representert ved ass. Universitets-direktør, lokalt hovedverneombud for LOS er medlem. | Møteplan for 2016 er lagt ut på for-ansatte sidene. Innkalling og referat for 4 møter i 2015 erlagt ut. |  |